b'\n_START_ARTICLE_\nPanserkampmerket\n_START_SECTION_\nDesign\n_START_PARAGRAPH_\nMerket er laget av en oval krans av ekel\xc3\xb8v. P\xc3\xa5 adversen er det \xc3\xb8verst en Wehrmacht-\xc3\xb8rn med nedsl\xc3\xa5tte vinger med hakekorset i kl\xc3\xb8rne. I senter er en stridsvogn som kommer inn fra venstre mot h\xc3\xb8yre, under denne er det gress. P\xc3\xa5 reversen er det flere varianter, noen er flate, innhule eller delvis innhule. Alle har n\xc3\xa5l p\xc3\xa5 baksiden for oppheng p\xc3\xa5 uniform. Merkene hadde fine skarpe detaljer, men siden sen-produksjonen av merkene besto av sink som var belagt, har disse en tendens til \xc3\xa5 bli matte med tiden.'